Den Vest-Sjællandske Avis, 1829-07-21
Oversigt over Dagens udenlandske Nyeheder. Der berettes i Engelske Blade: at den Nordamerikanske Statsgield nu beløber sig omtrent til 50 Mill. Dollars, som ikke er fuldt saameget som 12 Mill. Pd. Sterling og netop beløber sig saa høit, som Fierdedelen af det Brittiske Riges Statsindtægter i et Aar. Der berettes fra Nyeork, at Dampfregatten Fulton er sprungen i Luften den 4de Juni ved en Kanoneers Uforsigtighed med Krudtet; der vare 60 Mennesker ombord, hvoraf de 25 bleve dræbte og 22 saarede. – De Forenede Staters Søemagt bestaaer af 7 Orlogs skibe, 7 Fregatter af første Rang og 4 af anden Rang, 12 Slooes og 7 Skonnerter; paa Værfterne laae 7 Orlogskibe og 4 Fregatter. Den Nordamerikanske Marine koster ikke meget over Mill. Dollars om Aaret. – Fra Centralamerika berettes, at Tropperne i St. Salvador have den 12te April bemægtiget sig Staden Guatimala, hvorved der er blevet gjort en Ende paa den langvarige Kamp. - Paketbaaden Sphin er ankommen til Falmouth med Efterretninger fra den Engelske Legationssekretair i Mexico Hr. Packenham, som naae til den 5te Mai. Skibet medbragte 17 gammel Spanske Familier. Endskiøndt VER den offentlige Rolighed ikke er forstyrret i Landet, saa er Tingenes Tilstand dog meget betænkelig, og Pengemangel var i Veien for alle Regieringens Foretagender. Den Mexicanske Minister Bocanegra har under 2den Mai udstædet en Circulaire til Gouverneurerne for de enkelte Stater, hvorved Strengheden af Forviisningslyven imod Gammelspanierne er bleven suspenderet. Jfølge Præsidenten Guercros Beslutning ere alle de Spanier, som tilforn vare venskabelige Magters Undersaatter, ligesom ogsaa Mandskabet. paa Orlogskibet Asia blevne frietagne. Man anslaaer Antallet af de saaledes Begunstigede til 447 Personer. Regeringen har erklæret den Pengesum, som blev frarøvet en Conducta paa Veien til Veracruz, for Statsgield, og man forventede en Godtgiørelse for Plyndringen af Parian. Finantsministeren har foreslaaet en Skat paa Eiendomme af 5 pCt. og en trykkende Afgivt paa Bøderne. Man frygter endnu bestandig for en nye Revolution, og det hedder, at en demagogisk Faction har anlagt en Conspiration for at opløse Congressen. Guerero, som de Yorkinds havde stillet i Spidsen, skal ingenlunde være fornøiet med deres Exaltation. Bladet Correo de la Federacion er Organct for det revolutionaire Partie; men Bladet Esperitu publico prædiker Rø og Orden. - Jfølge den nyeste Efterretning fra Columbien skal den Peruanske Regiering have vægret sig ved at ratificere den afsluttede Fredstractat, hvorpaa Bolivar har strax ladet Armeen brække op mod Lima. – Til Qvebeck i Canada vare fra den 1ste Juni 1827 til 1ste Juni 1828 ankomne 200 Skibe med 3729 Colonister, og fra 1ste Juni 1828 til 1ste Juni 1829 vare ankomne 213 Skibe med 4813 Colonister. – J det Qvartal, som endte sig med den 5te Juli skulle de Engelske Statsindtægter have et Deficit af 349,693 Pd. Sterling imod det samme Qvartal i forrige Aar, som skal være en Følge af, at Tolden har indbragt mindre; men Bladet Coureren vil ikke indrømme dette Deficit, men paastaaer, at der har været et Overskud af 36000 Pd. St. - Hertugen af Cumberland har den 9de Julii havt en Afskedsaudience hos Hs. Majestæt, da han vil begive sig til Berlin; en Skrivelse fra ham til Orangelogerne i Dublin er bleven bekiendtgjort, hvori han formaner Protestanterne til Enighed. - Der meldes fra Paris, at Captain la Bretonniere skal have indgivet en Plan til Algiers Bombardering, som er bleven antaget. De Franske have ødelagt en Algiersk Felukke; men da Marinesoldaterne gik i Land, saa bleve de overfaldne af 500 Beduiner, hvorved 35 Franske bleve dræbte og 3 Baade gik forlorne. - Paa Orlogskibet Conqverant ved Toulon har Mandskabet giort en Opstand, men som er bleven dæmpet. J de Franske Deputeredes Kammer debat teres endnu bestandig om Budget; Hr. Marchalforlangte nyelig deri, at de 60000 Franker, som de afskedigede Ministre have i Pension, skulle inddrages; men Forslaget faldt igiennem. - Det hedder nu fra München, at den unge Dronning af Portugal Maria da Gloria skal med Prinsesse Amalia af Leuchtenberg afreise til Rio Janeiro, saasnart Formælingen er fuldført; Prinsessen vil begive sig til England og der afhente hende. De flygtende Portugisere glæde sig over Keiserens bestemte Forsæt ikke at ville erkiende Don Miguels Usurpation. - Man har Efterretninger fra Lissabon, som naae til 30te Juni, men som indeholde ingen videre Nyehed, end at Aarsdagen for Usurpateurens Kronning er bleven der celebreret.